Almannahagsmunir eru alltaf í húfi þegar orkuviðskipti stóriðjunnar eru annars vegar , enda er Landsvirkjun í almannaeigu og gerir langtímasamninga um sölu á orku . Mitt í þessari stöðu , þar sem mál hafa ekki verið til lykta leidd fyrir dómstólum vegna mögulegra stórfelldra lögbrota í verkefninu , þá virðist félagið Stakksberg , sem nú vinnur að því að gera sér mat úr eftirstöðvum þrotsins í Helguvík , vera að reyna að koma í veg fyrir að íbúar í Reykjanesbæ hafi eitthvað um það að segja , hvort kísilverksmiðja verður reist í Helguvík eða ekki . Fordæmi eru fyrir íbúakosningunum og rétturinn er hjá sveitarfélögum . Svo ekki sé talað um virðingu . Íbúar Reykjanesbæjar mega hafa síðasta orðið um uppbygginguna í Helguvík og rétturinn til að setja áframhald verkefnisins í hendur þeirra með íbúakosningu er fyrir hendi . Í ljósi forsögunnar væri það rökrétt skref að láta fara fram íbúakosningu . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .